Στην Ινδία, τρία εκατομμύρια κορίτσια δεν πηγαίνουν σχολείο.
Πρόκειται για ένα στα τρία κορίτσια ηλικίας 10-14 ετών.
Όμως η κατάσταση αλλάζει με το Educate Girls.
Σύμφωνα με την επικρατούσα νοοτροπία
οι κατσίκες έχουν μεγαλύτερη αξία από τις κόρες.
Πρέπει να αλλάξουμε νοοτροπία.
Με λένε Bhagwanti.
Πριν το σχολείο, πρέπει να κάνω δουλειές στο σπίτι,
να μαγειρέψω, να πλύνω πιάτα, να ταΐσω τις κατσίκες.
Μερικές φορές καθαρίζω και το σπίτι.
Το πρώτο πράγμα που κάνουμε σε κάθε χωριό που πάμε
είναι να βρούμε έναν εθελοντή.
Οι εθελοντές είναι νέοι, μορφωμένοι κι ενθουσιώδεις.
Θέλουν κι αυτοί την αλλαγή.
Πηγαίνουν από πόρτα σε πόρτα και βρίσκουν όλα τα κορίτσια που δεν πάνε σχολείο.
Μετά συζητούν με την κοινότητα
και σχεδιάζουν τοπικά προγράμματα εγγραφών
για την επιστροφή των κοριτσιών στο σχολείο
Οι εθελοντές, ή αλλιώς Balikas, συνεργάζονται με τα σχολεία...
για να βεβαιωθούν ότι είναι ασφαλή κι έχουν γυναικείες τουαλέτες.
Συνδράμουν επίσης στη διδασκαλία.
Η ομάδα των εθελοντών μας έρχεται
στην τάξη του δημόσιου σχολείου και
παρέχει ενισχυτική διδασκαλία στα χίντι, τα αγγλικά και τα μαθηματικά
έτσι ώστε όλα τα παιδιά, κορίτσια κι αγόρια,
να μπορούν να πετύχουν τους βασικούς μαθησιακούς στόχους
Θέλουμε όλα τα κορίτσια να πηγαίνουν σχολείο.
Θέλουμε όλα τα κορίτσια να συμβάλουν σ' έναν κόσμο που αλλάζει.
Θέλουμε όλα τα κορίτσια να φέρουν την αλλαγή στην οικογένειά τους,
και όλα τα κορίτσια να συμβάλλουν στις αλλαγές που συντελούνται
στην κοινωνία ευρύτερα.
Μιλάμε για καλύτερη υγεία, καλύτερο εισόδημα.
Μιλάμε για καλύτερη εκπαίδευση, για όλα τα παιδιά.
Περίπου το 50-60% των κοριτσιών στο Ρατζαστάν παντρεύονται
κάτω των 18 ετών.
Σε εθνικό επίπεδο, το ποσοστό παιδικών γάμων είναι πολύ υψηλό.
Υπάρχουν πολλά παιδιά επίσης, ένα 10-15%,
που παντρεύονται κάτω των 10 ετών.
Οι γονείς μου με πάντρεψαν όταν ήμουν 14.
Πήγαινα γυμνάσιο τότε. Οι γονείς του αγοριού δέχτηκαν
να συνεχίσω τις σπουδές αλλά όταν ανακοινώθηκαν τα αποτελέσματα
αθέτησαν την υπόσχεσή τους.
Η Neelam ανήκει στους 10.000 εθελοντές του Educated Girls.
Έχουν βοηθήσει δύο εκατομμύρια παιδιά.
Θέλω να σπουδάσω και να γίνω δασκάλα για να κάνω μάθημα σε άλλα κορίτσια
γιατί αν έχεις μορφωθεί, έχεις θάρρος,
μπορείς να βασιστείς στον εαυτό σου, να βρεις δουλειά
και να ενισχύσεις οικονομικά την οικογένειά σου.
Κάθε έτος φοίτησης στο σχολείο μπορεί να αυξήσει τον μισθό των γυναικών κατά 20%.
Τα τελευταία δέκα χρόνια, καταφέραμε να βρούμε και να βοηθήσουμε
να επιστρέψουν στο σχολείο 150 χιλιάδες κορίτσια,
τα οποία συνεχίζουν πλέον το σχολείο και μαθαίνουν γράμματα.